PRESSEMELDING

07-06-2023

# engcon fortsatt med som samarbeidspartner i rallycross-satsingen på elektrifiserte kjøretøyer når neste runde i VM-serien går av stabelen i Hell

**VM i rallycross er i gang, og etter at startskuddet gikk i Montalegre i Portugal forrige uke, drar deltakerne videre til den norske runden i Hell. Som i fjorårssesongen er engcon stolt samarbeidspartner med Construction Equipment Dealer Team (CE Dealer Team) med førerne Klara Andersson og Niclas Grönholm.**

17. og 18. juni går den norske runden i FIA World RX Championship av stabelen på Lånkebanen i Hell utenfor Trondheim. Det blir det andre løpet i årets VM-serie. Racerbanen er en klassiker med en strekning på 1019 meter bestående av kuperte svinger og store høydevariasjoner.

– I fjor bød Hell på et spennende race med et flott resultat for Klara Andersson og Niclas Grönholm, som begge gikk til finalen. Vi er glade for å være en del av et så spennende bærekraftsinitiativ. Satsingen er ikke bare et skritt mot et mer bærekraftig samfunn, men åpner også for en konkurransedyktig motorsport. De helelektriske bilene, som har en motorytelse på 680 hk, bruker mindre enn to sekunder på 0–100, noe som er raskere enn i Formel 1, sier Morten Fjeld-Nielsen engcons landsjef i Norge.

I likhet med fjorårets sesong består årets stall av elbiler, en satsing som er helt i tråd med engcons ambisjon om en mer bærekraftig gravebransje og redusert klimaavtrykk.

– engcon ligger i forkant når det gjelder bærekraftig graving, og derfor er det ekstra gøy at vi også i år er med i satsingen på bærekraft innen rallysporten, sier Martin Engström, produktsjef i engcon.

**Hvis du ønsker mer informasjon, kan du kontakte:**Martin Engström, Product Manager | martin.engstrom@engcon.se | +46 [0]70 571 76 61  
Viktoria Winberg, Marketing Manager | [viktoria.winberg@engcon.se](mailto:viktoria.winberg@engcon.se) | + 46 [0]70 316 16 77

**engcon** er en ledende global leverandør av tiltrotatorer og tilhørende redskaper som øker gravemaskinens effektivitet, fleksibilitet, lønnsomhet, sikkerhet og bærekraft. Med kunnskap, engasjement og høyt servicenivå skaper engcons drøyt 400 medarbeidere suksess for sine kunder. engcon ble grunnlagt i 1990, har hovedkontor i Strömsund i Sverige og betjener markedet via 14 lokale salgsselskaper og et etablert nettverk av forhandlere rundt om i verden. Selskapet hadde en netto omsetning på ca. 1,9 milliarder svenske kroner i 2022. engcons B-aksje er notert på Nasdaq Stockholm.

Hvis du ønsker mer informasjon, kan du gå inn på [www.engcongroup.com](http://www.engcongroup.com)